
Ministru kabineta sēdes protokollēmums

Noteikumu projekts "Grozījumi Ministru kabineta 2015. gada 17. novembra noteikumos Nr. 653 "Darbības programmas "Izaugsme un nodarbinātība" 2.2.1. specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" 2.2.1.1. pasākuma "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" īstenošanas noteikumi""

· 1. Pieņemt iesniegto noteikumu projektu.
· 2. Valsts kancelejai sagatavot noteikumu projektu parakstīšanai.
· 3. Nozares ministrijai kā darbības programmas "Izaugsme un nodarbinātība" 2.2.1. specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" 2.2.1.1. pasākuma "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" (turpmāk – 2.2.1.1. pasākums) finansējuma saņēmējam vai kā tiešās pārvaldes iestādei, kuras padotībā atrodas finansējuma saņēmējs, gadījumā, ja 2.2.1.1. pasākuma ietvaros īstenotā projekta pabeigšana nav iespējama līdz 2023.gada 31.decembrim, nekavējoties informēt Ministru kabinetu, sagatavojot attiecīgu informatīvo ziņojumu, kurā sniegt detalizētu aprakstu par radušos situāciju un neatbilstības rašanās cēloņiem un finansiālo ietekmi, kā arī fiskāli neitrālus priekšlikumus par turpmāko iespējamo risinājumu.
· 4. Atļaut Centrālajai finanšu un līgumu aģentūrai kā Eiropas Savienības struktūrfondu un Kohēzijas fonda 2014.-2020.gada plānošanas perioda sadarbības iestādei veikt grozījumus vienošanās vai līgumos par projektu īstenošanu, lai nepieciešamības gadījumā nodrošinātu projektu pabeigšanu pēc 2023. gada 31. decembra par finansējuma saņēmēja līdzekļiem vai kā posmotu projektu, ja finansējuma saņēmējs iesniedz sadarbības iestādē priekšlikumus grozījumiem vienošanās vai līgumā par projekta īstenošanu.
· 5. Šī protokollēmuma 4.punktā minētajā gadījumā atļaut Centrālajai finanšu un līgumu aģentūrai izmaksāt maksājumus par faktiski veiktajiem izdevumiem, kas finansējuma saņēmējam radušies līdz 2023. gada 31. decembrim.
· 6. Vides aizsardzības un reģionālās attīstības ministrijai sadarbībā ar Finanšu ministriju nepieciešamības gadījumā turpināt darbu pie iespējamā risinājuma, lai 2.2.1.1. pasākuma projekti, kuru īstenošanu nevar pabeigt līdz 2023. gada 31. decembrim, varētu tikt sadalīti posmos un to īstenošanu varētu pabeigt Eiropas Savienības struktūrfondu un Kohēzijas fonda 2021.-2027.gada plānošanas perioda 1.3.1. specifiskā atbalsta mērķa "Izmantot digitalizācijas priekšrocības  iedzīvotājiem, uzņēmumiem, pētniecības organizācijām un  publiskajām iestādēm"  1.3.1.1. pasākuma "IKT risinājumu un pakalpojumu attīstība un iespēju radīšana privātajam sektoram" finansējuma ietvaros.

